ศบค. รายงานผู้ติดเชื้อโควิด-19 วันนี้ 2,680 ราย เสียชีวิต 35 คน
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด -19 วันนี้ เพิ่มขึ้น 2,680 ราย ผู้ป่วยยืนยันสะสม 185,228 ราย หายป่วยเพิ่ม 4,253 ราย รวมหายป่วยแล้ว 136,252 ราย รักษาตัวอยู่ที่โรงพยาบาล 47,644 ราย เป็นผู้ป่วยอาการหนัก 1,286 ราย, ใส่เครื่องช่วยหายใจ 355 ราย เสียชีวิตเพิ่ม 35 คน ผู้เสียชีวิตสะสมรวม 1,332 คน ผู้ป่วยยืนยันสะสมระลอกใหม่ ตั้งแต่วันที่ 1 เมษายน 2563 - 9 มิถุนายน 2564 จำนวน 156,365 ราย ผู้ติดเชื้อที่เพิ่มขึ้น 2,680 ราย เป็นผู้ที่ติดเชื้อในประเทศ 2,389 ราย จากระบบเฝ้าระวังและบริการ 1,457 ราย, จากการค้นหาเชิงรุกในชุมชน 932 ราย, จากเรือนจำ 280 ราย, ติดเชื้อจากต่างประเทศ 11 ราย เดินทางกลับจากสหรัฐอาหรับเอมิเรตส์ 1 ราย, อินโดนีเซีย 1 ราย, ญี่ปุ่น 1 ราย, มาเลเซีย 3 ราย, กัมพูชา 5 ราย ส่วนผู้ได้รับวัคซีนเข็มแรกสะสม 3,672,372 ราย, ผู้ได้รับวัคซีนเข็มที่ 2 แล้ว 1,434,697 รายผู้เสียชีวิต 35 คนวันนี้ ชาย 24 คน หญิง 11 คน อายุระหว่าง 12 ถึง 89 ปี ส่วนใหญ่อยู่ที่กรุงเทพฯ ถึง 26 คน โรคประจำตัวที่เป็นปัจจัยเสี่ยง ได้แก่ ความดันโลหิตสูง เบาหวาน ไขมันในเลือดสูง โรคหลอดเลือดสมอง โรคไต โรคหัวใจ โรคมะเร็ง โรคปอด ส่วนปัจจัยเสี่ยงของการติดเชื้อ มาจากคนในครอบครัว เดินทางไปในพื้นที่เสี่ยงสำหรับสถานการณ์ผู้ติดเชื้อทั่วโลก 174.7 ล้านราย เสียชีวิตสะสมทั่วโลก 3.76 ล้านคน สหรัฐอเมริกา มีผู้ติดเชื้อมากที่สุด 34.2 ล้านราย, ตามด้วยอินเดีย 29 ล้านราย, บราซิล 17 ล้านราย, ฝรั่งเศส 5.7 ล้านราย, ตุรกี 5.3 ล้านราย, และประเทศไทยอยู่ลำดับที่ 80